ബച്ചന് കുടുംബത്തിന്റെ ദീപാവലി സ്പെഷ്യല് ഫോട്ടോയിലെ ചുമര് ചിത്രത്തിന് പിന്നിലെ കഥ! ഇന്ത്യയൊട്ടാകെ ആഘോഷിക്കുന്ന ദീപവലി ഇത്തവണയും ബച്ചന് കുടുംബം ആഘോഷമാക്കിയിരുന്നു. അമിതാഭ് ബച്ചന്, അഭിഷേക് ബച്ചന്, ഐശ്വര്യ റായ്, ശ്വേത ബച്ചന് തുടങ്ങി ബച്ചന് കുടുംബാഗങ്ങളെല്ലാം തിരക്കെല്ലാം മാറ്റിവെച്ച് ദീപാവലി ആഘോഷമാക്കാന് ഒരുമിച്ച് കൂടിയിരുന്നു. ആഘോഷങ്ങള്ക്ക് ശേഷം ഭാര്യ ജയബച്ചന്, മകന് അഭിഷേക് ബച്ചന്, മരുമകള് ഐശ്വര്യ റായ് ബച്ചന് ചെറുമകള് ആരാധ്യ എന്നിവര്ക്കൊപ്പമുളള ചിത്രങ്ങളും അമിതാഭ് ബച്ചന് സോഷ്യല്മീഡിയയില് പങ്കുവെച്ചിരുന്നു. ദീപാവലിയുമായി ബന്ധപ്പെട്ട് പ്രത്യേക പൂജയും ഉണ്ടായിരുന്നു. കോവിഡിന്റെ പശ്ചാത്തലത്തില് ഇത്തവണയും ജല്സയില് ദീപാവലി പാര്ട്ടി സംഘടിപ്പിച്ചിരുന്നില്ല. പകരം കുടുംബാഗങ്ങളുടെ ഒരു കൂടിച്ചേരല് മാത്രമായിരുന്നു ഒരുക്കിയിരുന്നത്. Also Read: അനങ്ങിയാല് പനിയും ജലദോഷവും പരിപാടികള് ധൈര്യത്തോടെ ഏറ്റെടുക്കാന് കഴിയാത്ത അവസ്ഥ റിമി ടോമി കുടുംബാംഗങ്ങളെല്ലാം വെള്ളയുടെ ഷെയ്ഡിലുള്ള വസ്ത്രങ്ങളാണ് ധരിച്ചത്. അഭിഷേകും അഗസ്ത്യയും സില്വര് കരയോട് കൂടിയ വൈറ്റ് കുര്ത്ത ധരിച്ചപ്പോള് ഐശ്വര്യ വൈറ്റ് സില്വര് കോമ്ബിനേഷനിലുള്ള ചുരിദാറാണ് ധരിച്ചത്. അമ്മയുടെ വേഷത്തോട് സാമ്യമുള്ള വസ്ത്രങ്ങളാണ് ആരാധ്യയും ധരിച്ചത്. എല്ലാവര്ഷവും താരങ്ങള്ക്കും സഹപ്രവര്ത്തകര്ക്കും കുടുംബാംഗങ്ങള്ക്കുമായി ബിഗ് ബിയുടെ വീടായ ജല്സയില് ദീപാവലി പാര്ട്ടികള് സംഘടിപ്പിക്കപ്പെടാറുണ്ട്. കൊവിഡ് മൂലമാണ് ഇപ്പോള് ബച്ചന് ആ പാര്ട്ടി നടത്താത്തത്. Also Read: ജീപ്പിടിച്ച് അനങ്ങാന് കഴിയാതെ കിടന്നപ്പോള് ആദ്യം ഓടിയെത്തിയത് അക്ഷയ്കുമാര് ഐശ്വര്യ റായ് ദീപാവലി സ്പെഷ്യല് കുടുംബചിത്രം ദീപാവലി ആഘോഷങ്ങള്ക്കിടയില് പകര്ത്തിയ ബച്ചന്റെ കുടുംബചിത്രത്തിലെ ഒരു ഫോട്ടോ വളരെയധികം ശ്രദ്ധിക്കപ്പെടുകയും വൈറലാവുകയും ചെയ്തിട്ടുണ്ട്. ബച്ചന്റെ ബംഗ്ലാവിലെ ചുമരില് തൂക്കിയിരിക്കുന്ന വെള്ളനിറത്തിലുള്ള കൂറ്റന് കാളയുടെ ചുമര് ചിത്രമാണ് ഇപ്പോള് സോഷ്യല്മീഡിയയില് വൈറലാകുന്നത്. കുതിച്ച് പായാന് ശ്രമിക്കുന്ന കാളയുടെ ചിത്രം ബച്ചന് കുടുംബം എന്തിനാണ് വീടിനുള്ളില് ഇത്രയേറെ പ്രധാന്യത്തോടെ സൂക്ഷിച്ചിരിക്കുന്നത് എന്നായിരുന്നു എല്ലാവര്ക്കും അറിയേണ്ടിയിരുന്നത്. കാളയുടെ ചിത്രം വൈറലായതോടെ ഫോട്ടോ സംബന്ധിച്ച് നര്മം കലര്ന്നതും രസിപ്പിക്കുന്നതുമായ നിരവധി കമന്റുകളും പ്രത്യക്ഷപ്പെടാന് തുടങ്ങി. ആരാധകര് വൈറലാക്കിയ കാളയുടെ ചുമര് ചിത്രം 2007ല് റിലീസ് ചെയ്ത അനില് കപൂര് സിനിമ വെല്ക്കമിലെ അനില് കപൂറിന്റെ കഥാപാത്രവുമായി ബന്ധിപ്പിച്ച് വരെ ചുമര് ചിത്രത്തെ കുറിച്ച് കമന്റുകള് വന്നിരുന്നു. മജ്നു ഭായ് എന്ന കഥാപാത്രത്തെയാണ് അനില് കപൂര് അവതരിപ്പിച്ചത്. ചിത്രത്തില് ഒരു സീനില് കഴുതയേയും കുതിരയേയും വരക്കുന്ന അനില് കപൂറിനെ കാണാം. ചിലപ്പോള് അനില് കപൂര് അന്ന് വരച്ച മറ്റൊരു ചിത്രമായിരിക്കാം ബച്ചന്റെ ബംഗ്ലാവിലെ ഹാളില് തൂങ്ങുന്ന കാളയുടെ ചിത്രമെന്നായിരുന്നു കമന്റുകള്. എന്നാല് ഐശ്വര്യത്തിന്റെ പ്രതീകമായാണ് താരകുടുംബം ഇത്തരമൊരു ചുമര് ചിത്രം വീട്ടില് സൂക്ഷിച്ചിരിക്കുന്നത് എന്നാണ് അടുത്ത വൃത്തങ്ങള് അറിയിക്കുന്നത്. കുടുംബത്തോടൊപ്പം ജല്സയിലെ ദീപാവലി വീട്ടില് ഒരു കാളയുടെ പെയിന്റിങ് സ്ഥാപിക്കുന്നതിന് പിന്നില് ശക്തമായ ഒരു അര്ഥമുണ്ടെന്നും, കാളയെ ശക്തി, ആധിപത്യം, വേഗത, ശുഭാപ്തിവിശ്വാസം എന്നിവയുടെ പ്രതീകമായിട്ടാണ് കണക്കാക്കുന്നതെന്നും ഇത് ഓഫീസിന്റെയോ വീടിന്റെയോ ചുമരുകളില് സ്ഥാപിക്കുന്നത് വീട്ടില് താമസിക്കുന്നവരുടെ സാമ്ബത്തിക സ്ഥിതിയില് വലിയ മുന്നേറ്റം കൊണ്ടുവരാന് സഹായിക്കുമെന്നും ബച്ചന്റെ വീട്ടിലെ ചുമര് ചിത്രം ആത്യന്തിക നേട്ടം, വിജയം, വര്ധിച്ചുവരുന്ന അഭിവൃദ്ധി എന്നിവയെ പ്രതീകപ്പെടുത്തുന്നതാണെന്നുമാണ് ബോളിവുഡ് മാധ്യമങ്ങള് റിപ്പോര്ട്ട് ചെയ്യുന്നത്. അതേസമയം അഭിഷേക് ബച്ചന്റെ അവസാനം പുറത്തിറങ്ങിയ സിനിമയുടെ പേര് ബിഗ് ബുള് എന്നായിരുന്നു. കൊവിഡ് മൂലം നഷ്ട്പെട്ട കൂട്ടായുള്ള ആഘോഷങ്ങളെ കുറിച്ചെല്ലാം ബച്ചന് വിശദമായി സോഷ്യല്മീഡിയകളില് എഴുതിയിരുന്നു. കൂടാതെ ദീപാവലി ആശംസിച്ച ആരാധകര്ക്കും പ്രിയപ്പെട്ടവര്ക്കും അമിതാഭ് ബച്ചന് ആശംസകള് നേര്ന്നിരുന്നു. ഇമ്രാന് ഹാഷ്മിക്കൊപ്പം അഭിനയിച്ച ചെഹ്രേയാണ് ഏറ്റവും അവസാനം റിലീസിനെത്തിയ അമിതാഭ് ബച്ചന് സിനിമ. ബ്രഹ്മാസ്ത്ര, ബട്ടര്ഫ്ളൈ, മെയ് ഡേ എന്നിവയാണ് റിലീസ് ചെയ്യാനുള്ളത്. source: filmibeat.com